CELEX: 62019CA0264
Language: ro
Date: 2020-07-09 00:00:00
Title: Cauza C-264/19: Hotărârea Curții (Camera a cincea) din 9 iulie 2020 (cerere de decizie preliminară formulată de Bundesgerichtshof – Germania) – Constantin Film Verleih GmbH/YouTube LLC, Google Inc. [Trimitere preliminară – Drept de autor și drepturi conexe – Platformă video online – Încărcarea unui film fără acordul titularului – Acțiune referitoare la încălcarea unui drept de proprietate intelectuală – Directiva 2004/48/CE – Articolul 8 – Dreptul la informare al reclamantului – Articolul 8 alineatul (2) litera (a) – Noțiunea de „adrese” – Adresă de e-mail, adresă IP și număr de telefon – Excludere]

31.8.2020   
            
            
               RO
            
            
               Jurnalul Oficial al Uniunii Europene
            
            
               C 287/11
            
         
      Hotărârea Curții (Camera a cincea) din 9 iulie 2020 (cerere de decizie preliminară formulată de Bundesgerichtshof – Germania) – Constantin Film Verleih GmbH/YouTube LLC, Google Inc.
      (Cauza C-264/19) (1)
      
      (Trimitere preliminară - Drept de autor și drepturi conexe - Platformă video online - Încărcarea unui film fără acordul titularului - Acțiune referitoare la încălcarea unui drept de proprietate intelectuală - Directiva 2004/48/CE - Articolul 8 - Dreptul la informare al reclamantului - Articolul 8 alineatul (2) litera (a) - Noțiunea de „adrese” - Adresă de e-mail, adresă IP și număr de telefon - Excludere)
      (2020/C 287/15)
      Limba de procedură: germana
      
         Instanța de trimitere
      
      Bundesgerichtshof
      
         Părțile din procedura principală
      
      
         Reclamantă: Constantin Film Verleih GmbH
      
         Pârâte: YouTube LLC, Google Inc.
      
         Dispozitivul
      
      Articolul 8 alineatul (2) litera (a) din Directiva 2004/48/CE a Parlamentului European și a Consiliului din 29 aprilie 2004 privind respectarea drepturilor de proprietate intelectuală trebuie interpretat în sensul că noțiunea de „adrese” care figurează în acest articol nu vizează, în ceea ce privește un utilizator care a încărcat fișiere care încalcă un drept de proprietate intelectuală, adresa sa de e-mail, numărul său de telefon și nici adresa IP utilizată pentru încărcarea acestor fișiere sau adresa IP utilizată la ultima sa accesare a contului de utilizator.
      
         (1)  JO C 230, 8.7.2019.